
Tento dokument obsahuje praktické informácie pre rodičov a zákonných zástupcov detí prihlásených na futbalové krúžky Petržalka United. Dopĺňa Všeobecné obchodné podmienky a pomáha zorientovať sa v registrácii, platbách, organizácii tréningov, výbave a odhlasovaní.
	Dôležité pred registráciou
Vyberte si konkrétnu školu, lokalitu a termín tréningu. Pred odoslaním prihlášky si skontrolujte vekovú skupinu, cenu, čas tréningu a informáciu, či je pri danom termíne zabezpečené vyzdvihnutie dieťaťa zo školského klubu.


Rýchly prehľad
	Obdobie
	september 2026 – jún 2027

	Dĺžka tréningu
	60 minút

	Bežný mesačný poplatok
	50 €

	Splatnosť
	do 15. dňa príslušného mesiaca

	Kontakt
	futbal@petrzalka.sk / Sebastian.Derka@petrzalka.sk 


1. Prihlásenie a rezervácia miesta
• Prihláška dieťaťa platí na celý školský rok 2026/2027.
• Miesto v konkrétnej skupine je garantované po úhrade prvého mesačného poplatku.
• Po prihlásení na vybraný termín nie je potrebné prihlasovať dieťa opakovane každý mesiac.
• Mesačnú účasť si rodič predlžuje úhradou vo svojom používateľskom účte v sekcii „Vstupenky a prihlášky“ na stránke petrzalkasportuje.sk.
• Ak je kapacita skupiny naplnená, realizátor môže ponúknuť inú skupinu, termín alebo lokalitu.
Postup registrácie
	1
	Vyberte termín. Zvoľte školu alebo lokalitu, deň a čas tréningu.



	2
	Vyplňte údaje. Uveďte správne údaje dieťaťa a zákonného zástupcu.



	3
	Uhraďte prvý mesiac. Po úhrade prvého mesačného poplatku je miesto v skupine rezervované.



	4
	Sledujte komunikáciu. Organizačné pokyny budú zasielané na kontakty uvedené v prihláške.



2. Cena a platobné podmienky
• Bežný futbalový krúžok: 50 € mesačne.
• Cena sa uhrádza formou 10 mesačných platieb za obdobie september 2026 až jún 2027.
• Mesačný poplatok je splatný vždy do 15. dňa príslušného mesiaca.
• Pri nástupe dieťaťa kedykoľvek počas mesiaca sa uhrádza celý mesačný poplatok za daný mesiac. Platba sa nepresúva do nasledujúceho mesiaca.
3. Odhlásenie z krúžku
• Odhlásenie dieťaťa z futbalového krúžku je možné výlučne prostredníctvom elektronického odhlasovacieho formulára Google Forms. 
• Odhlasovací formulár : [ https://forms.gle/oiYwPwBqfHc9sACA7 ] 
• Formulár je potrebné vyplniť samostatne za každé dieťa. Vo formulári uveďte údaje dieťaťa a zákonného zástupcu a vyberte presnú školu a termín krúžku, ktorý dieťa navštevuje. 
• Odhlásenie musí byť odoslané najneskôr do 10. dňa daného mesiaca. V takom prípade sa poplatok za daný mesiac neuhrádza. 
• Pri odhlásení po 10. dni je potrebné uhradiť celý mesačný poplatok bez ohľadu na počet absolvovaných tréningov. 
• Za riadne odhlásenie sa považuje iba odoslanie elektronického odhlasovacieho formulára. Oznámenie trénerovi osobne, telefonicky, e-mailom alebo prostredníctvom správy nenahrádza vyplnenie formulára. 
• Rozhodujúci je dátum a čas odoslania formulára. 
• Ak mesačný poplatok zostane neuhradený a dieťa sa bude chcieť neskôr vrátiť, realizátor môže požadovať doplatenie dlžnej sumy.
4. Organizácia tréningov
• Dĺžka jedného tréningu je 60 minút.
• Presný deň, čas, miesto a veková skupina sú uvedené pri konkrétnom termíne v registračnom systéme.
• Deti sú zaraďované podľa veku, skúseností a výkonnosti tak, aby bol tréning bezpečný a primeraný ich úrovni.
• Tréningy prebiehajú najmä na mantinelových ihriskách s umelou trávou v areáloch škôl.
• Trénuje sa celoročne vonku, pokiaľ pri konkrétnej skupine nie je uvedená športová hala.
• Počas školských prázdnin, štátnych sviatkov a v dňoch, keď je škola alebo športovisko zatvorené, sa tréningy spravidla neuskutočňujú.
• Rodič je povinný sledovať oznamy trénera alebo organizátora týkajúce sa zmien, zrušenia alebo presunu tréningu.
5. Počasie a náhradné tréningy
• Pri nepriaznivom počasí môže byť vonkajší tréning z bezpečnostných dôvodov zrušený.
• Nevyužitá tréningová minutáž sa podľa organizačných možností dobehne v nasledujúcich tréningoch.
• Ak sa dieťa nemôže zúčastniť svojho tréningu, môže po predchádzajúcej dohode absolvovať náhradný tréning v inej skupine alebo lokalite.
• Účasť na náhradnom tréningu je možná až po schválení trénerom, najmä s ohľadom na kapacitu a vekové zloženie skupiny.
• Náhradný termín nie je automatický a nie je možné prísť do inej skupiny bez predchádzajúcej dohody.
6. Vyzdvihnutie detí zo školského klubu
• Pri vybraných školách a termínoch môže byť zabezpečené vyzdvihnutie detí zo školského klubu.
• Informácia o dostupnosti vyzdvihnutia je uvedená pri konkrétnom termíne v registračnom systéme.
• Po prevzatí dieťaťa je zabezpečený presun na tréning a po jeho skončení návrat podľa organizačných podmienok konkrétnej školy.
• Rodič je povinný škole včas odovzdať všetky požadované súhlasy alebo splnomocnenia na prevzatie dieťaťa.
• Ak dieťa v daný deň nepríde do školy alebo sa tréningu nezúčastní, rodič je povinný túto skutočnosť vopred oznámiť.
Školy a termíny s vyzdvihnutím detí z družiny
Pri nižšie uvedených školách a termínoch je zabezpečené vyzdvihnutie detí zo školského klubu (družiny) a ich presun na tréning:
	Škola
	Dni a čas tréningu
	Veková skupina

	ZŠ Dudova
	utorok a štvrtok o 14:30
	6–11 rokov

	ZŠ Budatínska
	pondelok a streda o 14:00
	6–11 rokov

	ZŠ Nobelovo nám.
	pondelok a streda o 14:30
	6–8 rokov

	ZŠ Nobelovo nám.
	utorok a štvrtok o 14:30
	9–11 rokov

	ZŠ Holíčska
	utorok a štvrtok o 14:00
	6–8 rokov

	ZŠ Holíčska
	streda a piatok o 14:00
	9–11 rokov

	ZŠ Holíčska
	pondelok a streda o 16:00
	6–8 rokov

	ZŠ Gessayova
	pondelok a štvrtok o 14:00
	6–8 rokov

	ZŠ Gessayova
	pondelok a štvrtok o 15:30
	9–11 rokov

	ZŠ Turnianska
	utorok a štvrtok o 15:00
	6–11 rokov

	ZŠ Černyševského
	utorok a štvrtok o 14:30
	6–10 rokov

	ZŠ Lachova
	pondelok a streda o 14:30
	6–10 rokov

	ZŠ Pankúchova
	pondelok a streda o 15:00 (vonku/športová hala)
	6–10 rokov

	CZŠ Narnia (iba pre žiakov školy)
	utorok a štvrtok o 16:00
	6–10 rokov


7. Odporúčaná výbava
• športové oblečenie primerané počasiu a podmienkam tréningu,
• turfy s malými štupľami alebo halová športová obuv,
• fľaša s dostatočným množstvom vody,
• v chladnejšom počasí viac vrstiev oblečenia, čiapka a rukavice podľa potreby,
• oblečenie a osobné veci označené menom dieťaťa.
	Obuv
Klasické kopačky nie sú na bežné mantinelové ihriská potrebné. Odporúčame turfy s malými štupľami alebo halovú športovú obuv podľa povrchu konkrétneho športoviska.


8. Zdravotný stav a bezpečnosť
• Dieťa sa môže tréningu zúčastniť len v zdravotnom stave, ktorý umožňuje bezpečnú športovú aktivitu.
• Rodič je povinný vopred oznámiť trénerovi alergie, zdravotné obmedzenia alebo iné dôležité okolnosti.
• Dieťa s horúčkou, infekčným ochorením alebo čerstvým úrazom sa tréningu nesmie zúčastniť.
• Počas tréningu je dieťa povinné rešpektovať pokyny trénera a pravidlá športoviska.
• Realizátor nezodpovedá za cennosti a predmety, ktoré dieťa nepotrebuje na tréning.
9. Prechod z krúžku do klubu
• Futbalový krúžok môže byť prvým krokom k pravidelnejšiemu klubovému tréningovému procesu.
• Deti, ktoré prejavia talent, záujem a chuť pravidelne napredovať, môžu byť odporučené do mládežníckych družstiev Petržalka United.
• Prechod do klubu nie je automatický a závisí od veku, výkonnosti, kapacity družstva a posúdenia klubových trénerov.
• Klubová registrácia a členské podmienky sa riadia samostatnými pravidlami.



10. Čo pripraviť pred prvým tréningom
☐ Skontrolovať správny termín, školu a čas tréningu.
☐ Uhradiť prvý mesačný poplatok.
☐ Pripraviť vhodnú športovú obuv, oblečenie a vodu.
☐ Oznámiť trénerovi zdravotné obmedzenia dieťaťa.
☐ Pri vyzdvihovaní zo školského klubu odovzdať škole potrebné splnomocnenie.
☐ Uložiť si kontakt na trénera a sledovať organizačné oznamy.
Kontakt
	Máte otázky? Napíšte nám na futbal@petrzalka.sk
Aktuálne termíny a registráciu nájdete na petrzalkasportuje.sk

